Gideon Sundbäck

Biografia 
 Infansia e studi 
Nato a Jönköping, inte el sud de ła Svesia, Sundbäck svolse qui i so studi inferiori par poi trasferirse in Xermania, andove inte el 1903 se laureò in ingegneria al Połitecnico de Bingen am Rhein. In seguito, inte el 1905, emigrò inte i Stati Unii de ła Mèrica, andove scominsiò a laorare preso ła Westinghouse Electric in Pennsylvania.

 L'invension de ła serniera 
Asistente tecnico eletrotecnico, inte el 1906 xe stà asunto a ła Universal Fastener Company de Hoboken, New Jersey. Łe bone capasità inte el dixegno e el matrimonio co Elvira Aronson, fioła del responsàbiłe projeti, i ga condoto Sundback fino a ła poxision de projetista cao a ła Universal co el conpito de mijorar ła serniera lanpo sviłupà dall'ingegnere 'mericano Whitcomb Judson. Tałe modèło, all'epoca in produsion, jera baxà su un sistema de unsini e anełi, e tendeva a separarse masa fasilmente. I primi tentativi de Sundback, anca łori oncora baxài su un sistema a unsini, i fu insodisfacenti, in quanto i gaveva prexentà senpre ło steso difeto del modèło de prima.

Quando ła mojér de Sundbäck morì, inte el 1911, el marto, adołorà, se dedicò totalmente ai do dixegni e, prima del disenbre 1913, el gaveva catà na sołusion al problema de ła stabiłità de ła ciuxura: un sistema baxà su dentełi picenini intersecantixi al posto de su unsini e gansi, par questo ciamà dal so inventor "Hookless Fastener N° 1". Gideon Sundbäck aumentò el numaro de elementi de ligatura, da quatro pr połice, a diexe o undexe e ghè xe vegnùo inamente l'idea de fisare ła serniera so do nastri de stofa par senplificarne l'instałasion, aumentando l'apertura par i denti guidai del cursore unico.

Inte el 1914 Sundbäck mijorò ła so invension inte un novo modèło, ciamà "Hookless N° 2", che jera de fato el prototipo conpleto de ła moderna serniera lanpo. In sta nova version, ła parte terminałe de ciascun denteło ła gaveva na foseta all'estremità inferiore e na punta picenina conica all'estremità superiore; tałi elementi, in dentełi oposti, se intersecava a visenda quando łe do estremità de ła serniera łe vegneva avisinae e poste a contato dal pasagio del cursore. Tałe sistema asicurava n'otima prexa de łe do estremità, parmetendone na ciuxura otimałe.

El breveto par "el fermo separabiłe" fu rejistrà inte el 1917 preso l'ufiso breveti statunitense, col numaro 1219881. In queło steso ann un sarto de New York utiłixò el novo congegno par na sintura co tasche data in dotasion ai marinai 'mericani. In quell'ano łe xe stàe vendùe 24 000 ciuxure lanpo.

 Ultimi ani 
Sundbäck sviłupò anca i machinari par ła produsion industriałe de ła so neonata serniera lanpo e divene prexidente de na società ciamà Lightning Fastener Company, co sede a Ontario, Canada, pur continuando a risiedere inte i USA e mantenendo ła citadinansa statunitense. Morì inte el 1954 par un ataco de cuore inte ła sità de Meadville, in Pennsylvania, e fu sepelìo inte el simitero locałe.

 Riconoscimenti 
In vita, Sundbäck risevete ła medaja d'oro de ła Reale Accademia Svedese de Sciense Ingegneristiche (Kungliga Ingenjörsvetenskapsakademien) inte el 1951. Dopo ła so morte, in riconosimento dei so meriti cofà inventor fu incluxo inte ła National Inventors Hall of Fame statunitense.

El 24 apriłe 2012, in ocaxion del 132° aniversario de ła so nasita, Google ghè dedica un Doodle.Gideon Sundback aniversario: Doodle a xip par "verxare" Google soveratonews.com

 Breveto del 1917 

Breveto 'mericano de Sundbäck (U.S. patent #1,219,881) dimandà inte el 1914 e aprovà inte el 1917: 

 Note 

Categoria:Inventori svedexi
Categoria:Inzegneri svedezi